UPA แจง ค่าใช้จ่ายบริหาร บ.ย่อย เพิ่ม Q1/59 ยังขาดทุนต่อ
UPA แจง ค่าใช้จ่ายบริหาร บ.ย่อย เพิ่ม Q1/59 ขาดทุนเพิ่มขึ้น 61%
17 พ.ค. 2559

บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีผลขาดทุนสุทธิ 33.02 ล้านบาท หรือขาดทุนสุทธิ 0.0049 บาทต่อหุ้น ขาดทุนเพิ่มขึ้น 61.01% จากช่วงเดียวกันของปีก่อนที่มีผลขาดทุนสุทธิ 20.51 ล้านบาท หรือขาดทุนสุทธิ 0.0031 บาทต่อหุ้น
โดยผลการดำเนินงานในไตรมาสดังกล่าวที่ขาดทุนเพิ่มขึ้นเนื่องจากบริษัทมีค่าใช้จ่ายในการบริหารเพิ่มขึ้น 18.86 ล้านบาท โดยหลักมาจากบริษัท อันดามัน เพาเวอร์ แอนด์ ยูทิลิตี้ จำกัด (บริษัทย่อย) จำนวน 16.76 ล้านบาท